Matthæuspassion
Matthæuspassion, musikalsk udsættelse af evangelisten Matthæus' beretning om Jesu lidelse og død (kap. 26-27), der siden middelalderen liturgisk har været knyttet til palmesøndag.
Matthæuspassioner er komponeret af bl.a. Orlando di Lasso (1575) og Heinrich Schütz (1666). Mest berømt er J.S. Bachs dobbeltkorede Matthæuspassion, skrevet til opførelse langfredag 1727 i Leipzig; foruden evangelieteksten omfatter værket koraler og tekster af Picander (pseudonym for C.F. Henrici, 1700-64).